
Det levende ord 
Tekst og melodi: Trine Langer Carlsen, Mads Langer, 2018 


Når kærlighedens funklende stjerner gi´r strejf af virk´lig magi, 
Åbner verden sig op og alting begynder 
Som træer i skov, som barnet i maven, et liv, der folder sig ud. 
På livets eventyr under himmel, over skyer. 
Vi leger med det levende ord. 
Vi skriver i fremtidens bog. 
Vi graver hvor historierne gror,
sætter fodspor på den vej, 
vejen vi skaber, dig og mig… 


En solopgang, en gryende morgen, byen vågner igen. 
Når rådhusklokkerne ringer, børnene nynner. 
For det er her, vi lærer om verden, hvorfra vi drager afsted 
På livets eventyr under himlen, over skyer. 
Vi leger med det levende ord. 
Vi skriver i fremtidens bog. 
Vi graver hvor historierne gror,
sætter fodspor på den vej, 
vejen vi skaber, dig og mig… 


En skattekiste fuld af historier, et sted der giver os mod. 
Mod og styrke til altid at følge hjertet. 
En drøm får plads og bliver til handling. Et venskab spirer og gror. 
På livets eventyr under himlen, over skyer. 
Vi leger med det levende ord. 
Vi skriver i fremtidens bog. 
Vi graver hvor historierne gror,
sætter fodspor på den vej, 
vejen vi skaber, dig og mig… 


